Kohtume täna laulja ja laulukirjutaja Nicole C. Mullen'iga.
Lisaks lugu mehest,
kes üle 40 aasta kasutas uimasteid ja müüs oma keha,
soovides võtta endalt elu.
Kuid ta nägi midagi, mis takistas teda.
Jää meiega ja saa teada, mis see oli.
PÖÖRDEPUNKT
Tere tulemast! Minu nimi on Muyiwa.
Täna on minuga üks mu lemmikutest saatetoimetajatest - Erica Linney.
Kuidas läheb? - Hästi.
Rõõm sind taas näha!
Tore, et oled täna saates! -Tänan!
Sul on jagada imelisi asju. - See on tõsi!
Pean tõdema, et mul on üks kaebus:
olen häiritud sellest, et ei saanud ise Nicole C. Mullen'it intervjueerida.
Seda aga seetõttu, et sa olid sel ajal Londonis.
Hea küll, lähme nüüd intervjuu juurde.
Nicole Mullen on aastaid teinud elusid muutvat muusikat
ja oma uusima albumiga "Lummatud" jätkab ta oma pärandit.
Rääkisin Nicole'ga tema uuest CD-st ja sellest, miks just see on nii eriline.
Nicole C. Mullen pole ainult auhinnatud laulja-laulukirjutaja,
vaid tegutseb ka aktiivselt Franklinis, Tennesee's,
aidates noori tüdrukuid laulda ja õppida.
Teises organisatsioonis (NCM) õpetab ta noori esinema koos endaga laval.
Nicole on tuntud oma bluusiliku stiili poolest,
aga tema pehmem pool saab ilmsiks ülistusplaadiga "Lummatud".
Su viimane CD tõesti üllatas mind.
Ma koristasin kodu ja ootasin rütmikat muusikat,
kui selle asemel hoopis nuttes sohvale maandusin, öeldes:
"Oh, Jumal, ma vajan Sind, ma olen nii kaugel Sinust!"
Kuidas Sa jõudsid selle CD tegemiseni?
Jumal teeb ja Tema annab.
Olen saanud mõned laulud keset ööd, mõned tuginevad kirjakohtadele.
Mõnikord Jumal kõnetab mind mu igapäevatöödes
või mõni kirjakoht hakkab helisema mu peas.
Küsin Jumalalt sageli, mis on see, mida Tema tahab, et jagaksin.
Ma ei taha hakata arvama, mis võiks olla õige asi laulda.
Tahaksin olla Jumala sekretär.
Tundsin, kuidas Jumal andis laule mu südamesse ja kirjutasin need üles.
Küsin alati, kellele need on mõeldud? Nagu sekretär, kes adresseerib kirju.
Rääkisin oma sõprade ja abikaasaga ja enne, kui kõike hoomasingi,
olime kõik koos, kaasa arvatud Ed Cash, palvetamas selle projekti eest.
Kõik teostus väga kiiresti.
See polnud mitte niivõrd meie oskus, vaid Jumala töö.
Lugesin, et su laul "Su riik tulgu" on inspireeritud,
sest sa tahad, et inimesed näeksid Jumala kuningriiki.
Sa oled käinud palju kordi Aafrikas ja aitad paljusid naisi.
Eriti naiste näol,
kuidas sa näed jumalariiki, kui ollakse alla surutud?
Kui, kuhu iganes vaatad, on vaesus ja sõda, kuidas sa näed Tema riiki?
See on huvitav, sest Jeesus ütleb Piiblis,
et õndsad on vaimust vaesed, õndsad on alandlikud,
Õndsad, kel on nälg ja janu õiguse järele - nende päralt on jumalariik
ja Jumala kuningriigis on vaesed rikkad ja rikkad vaesed.
Tugevad on nõrgad ja nõrgad tugevad.
Kui oleme põhjas, oma murtuses, näljas ja näeme seal oma vajadusi,
siis see on parim võimalus, oodata imet Jeesuse käest.
See päästab inimeste olukorra, sest Jeesus tahab seda teha.
Armastan öelda neile, kel murtud süda,
et ma tean tervendajat - Tema nimi on Jeesus Kristus.
Kui elu on kontrolli alt väljas,
siis on keegi, kes suudab selle taas parandada
ja paneb kildudest terviku kokku.
Ma tean, kes annab andeks, kes lunastab, kes on ostnud meid oma verega.
Meie lootus on Jeesuses Kristuses ja seda me ka räägime ja elame välja.
Vaatamata sellele, kus oma eluga oled, mis riigis, keeleruumis või kultuuris viibid,
me kõik vajame Jeesust, sest me kõik oleme pattu teinud ja Jumala aust ilma.
Piiblis on öeldud, et õndsad on need, kes tunnistavad oma pattu
ja tulevad Tema juurde.
Mulle meeldib su plaadi nimi "Lummatud".
Oled teinud palju muusikat ja olnud kristlane pikka aega.
Kuidas püsiksime lummatuna Tema ligiolus?
Mida rohkem me Teda läbi palve ja Jumala Sõna tundama õpime,
seda enam lummatud oleme.
Iga kord, kui loen või kuulan teatud kirjakohti Piiblist,
õpin ja kuulen midagi uut.
Olen hämmastunud Tema suurusest ja ilust,
Tema võimekusest võtta väikesed asjad ja teha neist midagi suurt.
Olen lummatud päikeseloojangutest, elu rütmist, mis Tema käes
ja Ta ustavusest.
Kui ma näen neid asju ja õpin Teda tundma,
täitun taas aukartuse ja imetlusega Tema ligiolust.
Ka mu CD puhul, on mu lootus ja palve see,
et inimesed mõistaksid süvitsi Jeesust:
õpiksid Teda tundma, mitte ei omaks vaid teadmisi Tema kohta.
Ma garanteerin, kui õpid Teda tundma, saad olema Tema lummuses.
Kuidas oli jutuajamine Nicole C. Mullen'iga?
See oli vahva - Nicole on tore!
Mulle meeldib, et tema muuska on järjepidev.
Ta teeb jätkuvalt ülistusmuusikat Jumalale.
Ja tema suhtumine sellesse on pidevalt sama,
nii et oli meeldiv temaga jutelda.
Kas muusika vastas sinu ootustele?
See, mida mainisin intervjuus, oli tõsi - plaanisin teha kodutöid
ja vastupidiselt ootustele kõlas ülistusmuusika,
temale tavapärase bluusi asemel.
Ühe ülistuslaulu järel tuli teine jne ning see ületas mu ootusi.
Ma polnud päris kindel, et see oli nii nagu rääkisid.
Ma ei valeta. Ma ei tule siia selleks, et valetada.
Jätkame pärast vaheaega.
PÖÖRDEPUNKT
"Rohi kuivab ära, õieke närtsib,
aga meie Jumala sõna püsib igavesti." Jesaja 40:8
Järgmises loos on mees, kes ihaldas kuulsust ja õnne,
kuid muutis oma vaatenurka, kui ta mõistis selle hinda.
Minu nimi on Minister,
kasvasin üles tänaval Tampa Bay's, Floridas.
Mu isa ja vanaisa olid ööklubide omanikud.
Mu ema oli narkomaan peaaegu kogu aja mu lapsepõlvest.
Mõnikord läks ta kohalikku kirikusse ja püüdis endale elu sisse saada,
aga koguduses ei olnud elu - rohkem oli religiooni ja traditsiooni
ning midagi ei muutunud.
13 aastasena hakkasin müüma marihuanat.
17 aastasena mõisteti mind süüdi kolme relvastatud röövi eest.
Olin mitu korda noortevanglas
ja mul tuli teha palju tegemist seadustega.
Alustasin räppmuusikuna 1996 aastal.
Sel ajal kuulasin palju gängsteri muusikat, räppi
ja kuulsin räppareid rääkimas hingede müümisest.
Üks inimene rääkis, kuidas ta oli kõnelenud Kuradiga,
kes pakkus talle nime ja vara tema hinge eest.
1997 sain oma esimese plaadilepingu. Mu toakaaslane müüs narkootikume.
Olin narkosõltlane ja tarbisin alkoholi ööpäevaringselt.
Olin sõltlane, pidutsedes nii öelda 24/7.
Ühel õhtul olin salvestamas oma kodustuudios sõpradega,
meid oli 8-10 inimest
ja mind valdas üks kummaline tunne.
Mõned mu sõbrad laulsid sama laulu nagu eelmainitud räppar
ja nad olid müünud oma hinged.
Ma arvasin, et nad on teadmatuses ja lihtsalt mängivad sõnadega.
Lõpuks hakkasid deemonlikud vaimud ühe mu sõbra kaudu rääkima.
Üks tuli mu juurde, tasku pungil rahast ja küsis, kas ma ei tahaks kõike seda?
Pahaline hakkas ükshaaval kõigi mu sõprade läbi rääkima, öeldes mulle,
et mu karjäär võiks minna paremini - ühele kõrgemale tasemele.
Selleks pidanuks ma end täiesti talle andma,
kummardama ja ülistama teda.
Alguses olin hirmul.
Teadsin, et Saatan on reaalne, ja et ka Jeesus ja Jumal on reaalsed.
Olime kodustuudios
ja ma hakkasin Jumalalt oma elustiili pärast andeks paluma.
Ei tea, kuidas, hakkasin pattu kahetsema, teades, et pean seda tegema.
Palusin valjusti Jumala andestust kõige eest, mida olin teinud
ja ükshaaval tõusid mu sõbrad püsti ja hakkasin mu majast lahkuma.
Mul oli madratsi all relv, millega koos ka magasin
ja ma tahtsin end tappa,
sest ma ei näinud olukorrast muud väljapääsu.
Nii ma kuulsin häält, ehk oli see ingel, kes käskis mul minna ema juurde.
Mu ema polnud tol ajal mingi tuline usklik või midagi,
aga kui tema juurde läksin ja rääkisin, mis toimub ja mida kogesin,
ütles ta, et ma parem palvetaksin.
Ta tõi toast Piibli ja avas Psalmi 23:
"Issand on mu karjane, mul pole millestki puudus."
Läksin oma endisesse tuppa ema majas
ja põlvitades kogu südamest, palusin oma patud andeks,
võttes Jeesuse vastu oma Issanda ja Päästjana.
Järgneval nädalal rääkis Saatan mulle, kasutades selleks mu sõprade hääli,
et ma müüksin oma hinge.
Mina ei saanud suurt millestki aru.
Hoidsin kinni Jumala Sõnast, Psalm 23:
"Issand on mu karjane, mul pole millestki puudus."
Ma lihtsalt seisin usus ja viimasel, 7-ndal päeval, sain vabaks.
Õpetussõnad 18:21 sai mulle selgeks ja ma mõistsin, et:
"Surm ja elu on keele võimuses,
ja kes seda armastab, saab süüa selle vilja."
Sain aru, et olin elanud tuues sõnadega surma oma ellu
ja seda ka välja elades.
Samuti olin oma loodud muusika kaudu toonud ka surma teiste ellu.
Jätsin maha selle muusika ja palju muud.
Hakkasin otsima Jumalat ja palvetama ning Tema ilmutaski mulle ennast.
Samuti Ta näitas, kes olen Kristuse läbi.
Jumal ütles mulle: "Sa lähed minu nimel ja sa saad olema minu kaja maa peal.
Seda, mida ütlen sulle, seda mine ja kuuluta katustelt."
Jumal käskis muuta mu esimese nimetähe S-st M-ks.
Minu endisest nimest Sinister (Kuri) sai Minister (Vaimulik).
Jumala Sõna ei hävi kunagi, see muutis mind
ja ma tean, et see muudab ka teisi inimesi.
Ma jään selle Sõna juurde!
Sa ei näinud seda lugu praegu juhuslikult.
See on hoiatus meile kõigile - me võime taga ajada kuulsust ja õnne,
aga ilma Jumalata ja Jeesuseta on meie sees ainult tühjus.
Piibel küsib: "Mis on inimesel kasu kogu ilma varast,
kui ta kaotab oma hinge?"
Ära kaota oma hinge, taga ajades maist! Jeesus ootab sind!
Hetke pärast jätkame.
PÖÖRDEPUNKT
"Kellel on janu, see tulgu minu juurde ja joogu!
Kes usub minusse, nagu ütleb Kiri,
selle ihust voolavad elava vee jõed.” Johannese 7:37,38
Billy Lind tarvitas 40 aastat narkootikume ja müüs oma keha.
Ta tundis end väärtusetuna ja tahtis end maha lasta,
aga ta nägi midagi peeglist, mis takistas tal päästikule vajutamast.
Mul polnud midagi. Ma polnud keegi. Mu elu oli väärtusetu.
Olin sisemiselt surnud.
Billy Lind tahtis ära surra.
Tühjus ja meeleheide temas said alguse viieselt,
kui ta isa pere maha jättis.
Ma olin kadunud, olin ilma identiteedita.
Süüdistasin isa lahkumises iseennast.
Vara-teismelisena istus aastaid vahi all korduva kodust ärajooksmise tõttu.
Mind vägistati ja peksti igal viisil.
Noortejuhid olid kõige selle taga,
kes tegelikult oleks pidanud mind kaitsma.
Vägistamistega tuli üha enam tühjust mu hinge.
Tänaval olles ta õppis, et võib raha eest oma keha müüa.
Elasin täiega ellujäämis režiimil.
Samal ajal olin sisemiselt tühi, üksildane ja "kadunud".
Püüdsin millegagi täita seda suurt musta auku endas,
mida tegelikult ei saa täita.
Seks oli peaaegu ainus viis, kuidas end alal hoida.
Ma pärssisin kõiki tundeid.
Pidasin ise end täiesti väärtusetuks, arvasin end inimeste mängukanniks,
kes tahtsid ja said minuga teha, mis pähe tuli.
Kahekümnendates aastates tegin kaasa pornograafilistes filmides.
Pornograafia äri on kõike muud, kui esialgu paistab.
See pole midagi muud kui suur must auk sinus endas.
Et kuidagi sellest üle olla,
hakkasin manustama suures koguses kokaiini.
Peagi asendus kokaiin odavama kraamiga.
Esimest korda seda manustades,
tundsin end kui maailma kiireima rongi mootor.
Aga iga järgnev manustamine tõi mind tagasi "autorooli"
ja aastaid hiljem tammusin nagu kohapeal.
Mõtlesin oma rumaluses ja meeltesegaduses,
et kangema doosiga saaksin parema kaifi
ning tunneksin end taas kui kõige võimsam mootor rongil.
Aga seda kunagi ei juhtunud.
Billy veetis aina aega oma seinakapis, tarvitades narkotsi ja vigastades keha.
Ma lõikusin end ja hõõrusin oma verd enda kehale.
Torkasin nõelu oma hammaste närvidesse,
et võiksin midagigi tunda.
Tegin mida iganes, et tunneksin midagi.
Valu oli parem kui mitte midagi.
Ma olin täiesti tuim.
Ta elas oma kapis 10 aastat ja tuli välja vaid selleks,
et oma keha müüa ja osta veel uimasteid.
Polnud vahet, kui palju sodi suitsetasin või kui palju alkoholi jõin,
oleksin seda teinud niikaua, kuni suren.
Olin otsustanud enesetapu teha, arvates, et see on lahendus.
Enne päästikule vajutamist nägi ta midagi, mis teda peatas.
Olin ammu lakanud peeglisse vaatamast kogu oma häbi ja süütunde pärast.
Vaatasin vilksamisi end peeglist, kuid ma ei suutnud näha oma silmi.
See muutis midagi minus.
Meeleheites palusin:
"Jumal, kui Sa tõesti oled olemas, siis päästa mind kohe,
sest muidu hetke pärast vajutan päästikut ja suren."
Sel samal hetkel tundsin Jumala Vaimu enda peal,
Tema toetavat kätt minu üle - minu hinges ja südames.
Tundsin leebet häält mulle ütlevat: "Tõuse püsti!"
Tõusin üles ja vaatasin peeglisse ning võisin jälle näha oma silmi.
Nägin oma silmade ja näonaha värvi.
Nägin valgust - nägin lootuse valguskiirt.
See oli palju võimsam kogemus kui kokaiin,
see oli võimsaim kui mis tahes, milles olin siiani elanud.
Billy muutus koheselt.
Ta kraamis ära oma kapi ja viskas ära kõik uimastid.
Ta ostis Piibli ja veetis terve aasta, et õppida tundma Teda, kes päästis ta.
Jeesus Kristus päästis mu, mitte keegi teine!
Ei osanud seletada ega mõista, kuid teadsin, et Jumal on elav ja reaalne!
Ta lihtsalt puudutas mu südant.
Enne seda polnud mul lootust, nüüd aga oli
ja ma tundsin, et olen midagi väärt.
Teadsin, et nüüd on mul midagi paremat,
mida mul polnud olnud viimased 40 aastat.
Billy elab oma abikaasaga Floridas ja jagab oma lugu teistega,
kes meeleheitlikult vajavad kohtumist Jumalaga.
Mõnikord on meeleheide meile kingituseks.
Kui oled meeleheitel, siis hüüa Jeesuse poole
ja Ta kohtab sind su olukorras.
Kui teed seda avatud ja siira südamega, siis Ta kuuleb su palvet.
Ta vastab su palvele ja aitab sind.
Jeesus võib sind vabastada.
Ta võib juhtida sind ja anda, mida su süda igatseb,
kui sina igatsed Tema südant.
Kõik on võimalik Jeesusele Kristusele!
Oled sa sarnases olukorras, kui Billy?
Oled sa kui nurka surutud ja kaotanud kõik,
mille nimel oled elanud, töötanud?
Oled sa teinud vigu, mida sa arvad, et keegi ei saa parandada?
Jeesus võib aidata ja selle pärast Ta ka suri su eest.
Võib-olla teised ja sa ise oled hüljanud end,
ega suuda enam niimoodi jätkata.
Jeesus võib teha su elu elamisväärseks.
Ja Tema võib taastada sulle need aastad,
mida arvad, et oled oma elus kaotanud.
Ta võib anda tagasi su pere- ja sõprussuhted,
armastuse, mille arvad end kaotanud olevat.
Ta saab tuua tagasi.
Sul tarvitseb vaid lubada Ta oma südamesse ja oma valusse.
Tema on tõeline, mitte vaid üks lugu pühapäevakooli tunnist.
Ta võib juurida su valu välja just nüüd.
Ta tuleb, kui sa kogu südamest palud Teda.
Me teeme seda palve läbi, mis on võrdne kutsega: "Tule sisse!".
Ja siis Ta tuleb.
Palvetame koos.
Vajan sind, Jeesus, ja mäletan seda laulu noorest põlvest:
"Tule mu südamesse, Issand Jeesus, tule juba täna ja ära lahku."
Ma ei tea, mida muud teha.
Ma palun, tule mu südamesse! Olen meeleheitel.
Vajan hädasti abi. Palun muuda mu elu.
Aita mind, Issand. Tänan Sind! Aamen.
Kui palusid seda palvet, soovime sinust kuulda
ja ma luban sulle - muutus tuleb.
Kohe jätkame saatega.
"Sest nagu maa toob esile oma kasvud ja aed laseb võrsuda oma külvi,
nõnda laseb ka Issand Jumal võrsuda õigust ja kiitust
kõigi rahvaste ees." Jesaja 61:11
Jällegi on me aeg otsa saamas, aga mitte veel päris.
Oleme ikka leitavad meie kodulehel ja Facebook'is.
Lõpetame muusikaga Nicole C. Mullen'ilt.
Kohtumiseni taas ja Jumal õnnistagu sind!
NICOLE C. MULLEN "Sinu riik tulgu"
Meie Isa taevas, palun kuule mu palvet
Ma vajame Sind enam kui kunagi varem
nii paljudel erinevatel viisidel
Igal pool on sõjad,
tühjus inimeste hinges,
maa õhkab jälle vabaduse sügavuse järele
Päästa meid ära kurjast,
ära saada meid kiusatusse
Anume ja palume Sind:
Sinu riik tulgu, Sinu tahtmine sündigu
nagu taevas, nõnda ka maa peal
Tule, sea üles oma troon
ja Sinu riik tulgu
Meie Isa taevas
nii püha on Sinu nimi
Inglid kummardavad Sind
ja varsti ka kogu maa
Iga pisar, mille oleme valanud, saab kuivatud ja meie saame lohutatud
Sööme elupuust ja elu ei lõpe kunagi
Ülistame Sind su trooni ees ja toome Sulle au
Sa oled ainus Jumal!
Tõlge: Tiiu Sassiad